Period: Ur III
Genre: Legal
Transliteration:
<SURFACE>
di-til-la
1(diš) lu₂-hu-wa-wa
geme₂ ur{d}ba-ba₆ a-zu-ke₄
tug₂ ba-zi dumu šeš-šeš-ka
ba-an-zuh im-ma...ta-ba-al
lugal-dur₂-du₁₀ <unk> ba-zi...
ma-an-šum₂ bi₂-in-du₁₁
tug₂-bi lugal-dur₂-du₁₀-e
nu-u₃-na-an-šum₂-ma-a
e₂ {d}nin-mar{ki}ka
nam-erim₂-bi in-ku₅
ba-zi dumu šeš-šeš-ra
lu₂-hu-wa-wa nam-geme₂-ni-še₃ ba-an-na-šum₂
siki-tur-tur dam ur{d}ba-ba₆ a-zu
<SURFACE>
u₃ gu₄-a₂-huš dumu-ni
ki di dab₅-ba u₃ nam-erim₂ ku₅-a-ba
i₃-ib₂-šu₄-ge-eš-am₃
gu₃-de₂-a ab-ba iri maškim
lu₂{d}šara₂
ur{d}ištaran
u₃ lu₂-dingir-ra
di-ku₅-bi-me
mu {d}šu{d}suen lugal uri₅{ki}ma-ke₄ na-ru₂-a mah {d}en-lil₂ {d}nin-lil₂-ra mu-ne-du₃

Cuneiform:
<SURFACE>
𒁲𒌀𒆷
𒁹𒇽𒄷𒉿𒉿
𒊩𒆳𒌨𒀭𒁀𒌑𒀀𒍪𒆤
𒌆𒁀𒍣𒌉𒋀𒋀𒅗
𒁀𒀭𒅗𒅎𒈠...𒋫𒁀𒀠
𒈗𒂉𒄭<unk>𒁀𒍣...
𒈠𒀭𒋧𒉈𒅔𒅗
𒌆𒁉𒈗𒂉𒄭𒂊
𒉡𒅇𒈾𒀭𒋧𒈠𒀀
𒂍𒀭𒎏𒈥𒆠𒅗
𒉆𒉈𒊒𒁉𒅔𒋻
𒁀𒍣𒌉𒋀𒋀𒊏
𒇽𒄷𒉿𒉿𒉆𒊩𒆳𒉌𒂠𒁀𒀭𒈾𒋧
𒋠𒌉𒌉𒁮𒌨𒀭𒁀𒌑𒀀𒍪
<SURFACE>
𒅇𒄞𒀉𒍽𒌉𒉌
𒆠𒁲𒆪𒁀𒅇𒉆𒉈𒊒𒋻𒀀𒁀
𒉌𒌈𒌋𒄀𒌍𒀀𒀭
𒅗𒌤𒀀𒀊𒁀𒌷𒉺𒁽
𒇽𒀭𒇋
𒌨𒀭𒅗𒁲
𒅇𒇽𒀭𒊏
𒁲𒋻𒁉𒈨
𒈬𒀭𒋗𒀭𒂗𒍪𒈗𒋀𒀊𒆠𒈠𒆤𒈾𒆕𒀀𒈤𒀭𒂗𒆤𒀭𒎏𒆤𒊏𒈬𒉈𒆕